Ֆլորիան Թովեն

**Ֆլորիան Թովեն** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Մարսելի և Ֆրանսիայի ազգային հավաքականի կազմում։ Խաղում է աջ վինգերի դիրքում։

## Ակումբային կարիերա
### Գրենոբլ
Ֆուտբոլիստի կարիերան Թովենը սկսել է Գրենոբլում։ Իր պրոֆեսիոնալ դեբյուտը նշել է 2011 թվականի մարտի 11-ին՝ Վաննի դեմ խաղում։ Բացի այս, նա անցկացրեց ևս 2 պաշտոնական հանդիպում, սակայն Գրենոբլը դուրս մնաց Ազգային առաջնություն 3՝ Ֆրանսիայի 5-րդ դիվիզիոն լուծարման պատճառով։

### Բաստիա
2011 թվականի հուլիսի 19-ին Թովենը տեղափոխվեց Բաստիա։ Իր դեբյուտը ակումբի կազմում նշեց սեպտեմբերի 23-ին՝ Անժեի դեմ խաղում։ Իր առաջին մրցաշրջանում Թովենը Բաստիայի հետ հաղթեց Լիգա 2-ը և տեղափոխվեց Ֆրանսիայի բարձրագույն դիվիզիոն։ Իր առաջին գոլը պրոֆեսիոնալ կարիերայում ֆրանսիացին խփեց 2012 թվականի հոկտեմբերի 28-ին՝ Բորդոյի դեմ խաղում, որի ժամանակ նա դարձավ դուբլի հեղինակ։ 2013 թվականի մարտին և ապրիլին Թովենը դուբլ ձևակերպեց առաջնության 3 անընդմեջ խաղերում։

2013 թվականի հունվարի 29-ին Թովենը 3․5 միլիոն եվրոյի դիմաց տեղափոխվեց Լիլ, սակայն միանգամից 6 ամսվա վարձավճարով վերադարձավ Բաստիա։ 2012-13 մրցաշրջանում ֆրանսիացին ճանաչվեց Լիգա 1-ի տարվա լավագույն երիտասարդ ֆուտբոլիստ։ Բաստիայի կազմում նա անցկացրեց 49 հանդիպում՝ դառնալով 10 գոլի և 4 գոլային փոխանցման հեղինակ։

### Օլիմպիկ Մարսել
2013 թվականի սեպտեմբերի 3-ին՝ Լիլի հետ երկար տևած բանակցություններից հետո Թովենը 5 տարվա պայմանագիր կնքեց Մարսելի հետ՝ չանցկացնելով ոչ մի հանդիպում Լիլի կազմում։ Ֆրանսիացին չէր մասնակցում մարզումներին պայմանագրի շուրջ վեճերի պատճառով՝ ստիպելով Լիլին վաճառել նրա տրանսֆերը 15 միլիոն եվրոյի դիմաց։

Մարսելի կազմում իր պաշտոնական դեբյուտը Թովենը նշեց սեպտեմբերի 14-ին՝ Թուլուզի դեմ խաղում։ Եվրոպական առաջնություններում իր առաջին հանդիպումը անցկացրեց սեպտեմբերի 18-ին՝ Չեմպիոնների Լիգայի Արսենալի դեմ խաղում։ Մարսելի կազմում իր առաջին գոլը խփեց հոկտեմբերի 26-ին՝ Ռեյմսի դեմ խաղում։ Նոյեմբերի 6-ին՝ Չեմպիոնների Լիգայի Նապոլիի դեմ խաղում նա դարձավ գոլի և գոլային փոխանցման հեղինակ, սակայն Մարսելը պարտվեց 3-2 հաշվով։

2015 թվականի հունվարի 14-ին՝ 4-րդ դիվիզիոնում հանդես եկող Գրենոբլի դեմ Ֆրանսիայի գավաթի խաղում Թովենը դարձավ միակ Մարսելի ֆուտբոլիստը, ով չիրացրեց իր 11-մետրանոց հարվածը, ինչի պատճառով ակումբը դուրս մնաց գավաթից։ Մարսելի կազմում անցկացրեց 2 մրցաշրջաններում Թովենը մասնակցեց 79 հանդիպման՝ դառնալով 15 գոլի և 13 գոլային փոխանցման հեղինակ։

### Նյուքասլ Յունայթեդ
2015 թվականի օգոստոսի 19-ին Թովենը 5 տարվա պայմանագիր կնքեց Նյուքասլի հետ։ Ակումբը նրա համար վճարեց 15 միլիոն ֆունտ ստերլինգ, իսկ Ռեմի Կաբելյան Նյուքասլից միացավ Մարսելին 1 տարվա վարձավճարով։ Թովենը ստացավ 20 համարի մարզաշապիկը։ Իր դեբյուտը Պրեմիեր Լիգայում նշեց օգոստոսի 22-ին՝ Մանչեսթեր Յունայթեդի դեմ խաղում։ Իր առաջին հանդիպումը թիմի մեկնարկային կազմում անցկացրեց օգոստոսի 25-ին՝ Անգլիայի Լիգայի գավաթի Նորթհեմպտոն Թաունի դեմ խաղում՝ այս խաղում դառնալով գոլի և 2 գոլային փոխանցման հեղինակ։

### Վերադարձ Մարսել
2016 թվականի հունվարի 31-ին Թովենը վարձավճարով վերադարձավ Մարսել մինչև մրցաշրջանի ավարտ։ Փետրվարի 2-ին՝ վարձավճարի առաջին՝ Մոնպելիեի դեմ խաղում ֆրանսիացին հեռացվեց խաղադաշտից փոխարինման մտնելուց 10 րոպե անց։ Ապրիլի 20-ին՝ Ֆրանսիայի գավաթի կիսաեզրափակիչ փուլի Սոշոյի դեմ խաղում նա խփեց հանդիպման միակ գոլը՝ օգնելով իր թիմին անցնել գավաթի եզրափակիչ։ Այստեղ Մարսելը 2-4 հաշվով պարտվեց ՊՍԺ-ին, թեև Թովենը դարձավ գոլի հեղինակ։

2016 թվականի օգոստոսի 4-ին Թովենը երկարաձգեց վարձավճարը Մարսելի հետ 1 տարով։ Թիմի ավագի փողկապով նա առաջին անգամ խաղադաշտ դուրս եկավ 2017 թվականի հունվարի 8-ին՝ Ֆրանսիայի գավաթի Թուլուզի դեմ խաղում, որում Մարսելը հաղթեց 2-1 հաշվով։ 2017 թվականի մարտի 10-ին Թովենը դուբլ ձևակերպեց Անժեի դեմ խաղում։ 2017 թվականի մարտին նա ճանաչվեց Լիգա 1-ի ամսվա լավագույն ֆուտբոլիստ՝ 3 գոլով և 2 գոլային փոխանցումով։ Ապրիլի 30-ին՝ Կանի դեմ խաղում ֆրանսիացին դարձավ 3 գոլի և 1 գոլային փոխանցման հեղինակ՝ խփելով իր պրոֆեսիոնալ կարիերայի առաջին հետ-տրիկը։

2017-18 մրցաշրջանում Մարսելը գնեց Թովենի ամբողջ տրանսֆերը։ 2018 թվականի փետրվարի 2-ին ֆրանսիացին հետ-տրիկ ձևակերպեց Մեցի դեմ խաղում՝ օգնելով իր թիմին հաղթել 6-3 հաշվով։ 2018 թվականի մայիսի 3-ին Մարսելը Թովենի հետ 2-1 հաշվով պարտվեց Ռեդ Բուլ Զալցբուրգին Եվրոպայի Լիգայի կիսաեզրափակչի երկրորդ խաղում, սակայն անցավ եզրափակիչ՝ առաջին խաղի արդյունքի շնորհիվ։ Եզրափակչում Մարսելը կհանդիպի Ատլետիկո Մադրիդին։

## Միջազգային կարիերա
Թովենը ներկայացրել է Ֆրանսիան երիտասարդական հավաքականներում։ 2013 թվականին նա Ֆրանսիայի Մ20 հավաքականի կազմում հաղթեց աշխարհի առաջնությունը, որում դարձավ 3 գոլի հեղինակ։

Առաջին անգամ Ֆրանսիայի ազգային հավաքական Թովենը հրավիրվեց 2017 թվականի մարտին՝ Լյուքսեմբուրգի և Իսպանիայի դեմ խաղերի համար, սակայն այդպես էլ խաղադաշտ դուրս չեկավ։ Իր դեբյուտը ազգային հավաքականի կազմում նշեց 2017 թվականի հունիսի 2-ին՝ Պարագվայի դեմ հանդիպման 80-րդ րոպեին փոխարինելով Անտուան Գրիզմանին։

## Կարիերայի վիճակագրություն
### Ակումբային վիճակագրություն
*2018 թվականի մայիսի 13-ի դրությամբ*

### Միջազգային վիճակագրություն
*2018 թվականի մայիսի 13-ի դրությամբ*

## Նվաճումներ
### Ակումբային

; Բաստիա

* Լիգա 2․ 2011–12

### Միջազգային
; Ֆրանսիա Մ20

* ՖԻՖԱ Աշխարհի Մ20 առաջնություն․ 2013

### Անհատական
* Լիգա 1-ի տարվա լավագույն երիտասարդ ֆուտբոլիստ․ 2012–13
* Լիգա 1-ի ամսվա լավագույն ֆուտբոլիստ․ մարտ 2017, նոյեմբեր 2017, հունվար 2018

## Ծանոթագրություններ

## Արտաքին հղումներ
* Թովենի պաշտոնական Ֆեյսբուքի էջը
* Թովենի պաշտոնական Տվիտերի էջը
* Թովենի պաշտոնական Ինստագրամի էջը
* Թովենը transfermarkt-ում
* Թովենը soccerbase.com-ում
* Թովենը WhoScored.com կայքում
* Թովենը Մարսելի պաշտոնական կայքում 
* Թովենը Լիգա 1-ի պաշտոնական կայքում
* Թովենը Պրեմիեր Լիգայի պաշտոնական կայքում
* Թովենը Ֆրանսիայի ֆուտբոլի ֆեդերացիայի կայքում 
* Թովենը ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բաստիայի ֆուտբոլիստներ
Կատեգորիա:Գրենոբլի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ